Holy je predsjednica ORaH-a, pustila govor Velikog diktatora

Glavni tajnik stranke je Goran Mazija, suprug Heidi Mazije, čije je radno mjesto Holy pokušala zaštititi od utjecaja stranke i zato ostala bez mjesta ministrice

<p><span style="background-color: rgb(255, 255, 255);">U Novinarskom domu u Zagrebu u utorak je Mirela Holy i službeno postala predsjednica stranke <b>ORaH - Održivi razvoj Hrvatske</b>. <b>Na Osnivačkoj skupštini bilo je 208 osnivača i osnivačica stranke</b>. Usvojen je poslovnik rada, Statut stranke te su imenovana sva radna tijela. Potpredsjednici stranke su bivši SDP-ovac Davor Škrlec, koji je bio Holyin pomoćnik dok je bila ministrica zaštite okoliša te Božana Zadro, odvjetnica iz Zagreba. </span></p><p><span style="background-color: rgb(255, 255, 255);">Glavni tajnik stranke je Goran Mazija, suprug Heidi Mazije, čije je radno mjesto Holy pokušala zaštititi od stranačkih utjecaja te zbog toga ostala bez ministarskog mjesta u Milanovićevoj vladi. Kao najvažniji dio programa istaknuta su tri stupa održivog razvoja: socijalno-pravna, okolišna i ekonomska komponenta društvenog života. Strateški cilj ORaH-a je do idućih parlamentarnih izbora postati treća stranka po jačini u Hrvatskoj.</span><br/></p><p>- <b>Politika može i mora biti drugačija i mora raditi u interesu javnosti i građana</b>. ORaH je 142. ili 143. stranka u Hrvatskoj pa se prirodno postavlja pitanje treba li ovoj zemlji još jedna politička stranka, treba li ORaH. Mi smatramo da Hrvatskoj treba ORaH jer nudimo zdravu politiku - rekla je Holy i punoj dvorani pustila govor iz filma Veliki diktator Charlieja Chaplina iz 1939. godine, koji je nazvala "jednim od najboljih političkih govora ikad".</p><p>Kao što je i prije najavljivala, <b>Holy je u utorak naglasila kako ORaH donosi nekoliko novosti u način funkcioniranja političkih stranaka</b>, kao što su regionalne organizacije umjesto županijskih, jednak broj muških i ženskih kandidata, izborne skupštine na kojima će svi članovi stranke birati vodeće ljude za sve funkcije, uključivanje neovisnih stručnjaka u rad stranke i izradu programa, itd.</p>